Ο **Αλεσάντρο «Σάντρο» Μέλι** (γεννημένος 11 Δεκεμβρίου 1969) είναι Ιταλός πρώην ποδοσφαιριστής που αγωνίστηκε ως επιθετικός.

Συλλογική καριέρα
-----------------

Ο πατέρας του Μέλι ήταν επαγγελματίας ποδοσφαιριστής, ο οποίος αγωνίζονταν ως σέντερ φορ για την Πάρμα και ο γιος του ακολούθησε τα βήματά του. Έκανε το ντεμπούτο του με την ομάδα σε ηλικία 17 ετών και ήταν μέλος της ομάδας που ανέβηκε από την τρίτη κατηγορία στο κορυφαίο επίπεδο ποδοσφαίρου στην χώρα.

Μετά από έναν δανεισμό στη Μόντενα που διακόπηκε όταν ο Μέλι έπεσε σε ρήξη με τον προπονητή της ομάδας Πάολο Φεράρι, επέστρεψε στην Πάρμα, καθιερώνοντας γρήγορα τον εαυτό του στην πρώτη ομάδα της Πάρμα στις αρχές της δεκαετίας του 1990, σε μια χρυσή περίοδο για τον σύλλογο. Ως μέλος της ομάδας *ducali*, κέρδισε ένα Κύπελλο Ιταλίας το 1991-92 και ένα Κύπελλο Κυπελλούχων την επόμενη σεζόν (στον τελικό του οποίου σκόραρε), όντας μέρος μιας επιθετικής ενδεκάδας που περιλάμβανε επίσης τον Φαουστίνο Ασπρίγια, τον Τόμας Μπρολίν και τον Τζανφράνκο Τζόλα.

Ο Μέλι έφυγε από την Πάρμα το 1994, περνώντας έξι μήνες τόσο στην Σαμπντόρια όσο και στην Μίλαν (που αντάλλαξε τον Ρουντ Γκούλιτ με αυτόν), πριν επιστρέψει στο Ένιο Ταρντίνι μετά από ένα χρόνο απουσίας. Αυτό κράτησε δύο χρόνια, αλλά δεν κατάφερε να ξαναβρεί την παλιά του φόρμα. Συνολικά, ο Μέλι πέτυχε 56 γκολ σε 241 αγώνες με την Πάρμα. 

Μεταγράφηκε στην Περούτζα η οποία έπαιζε στην Σέριε B το 1997, όπου κέρδισε αμέσως την άνοδο στην πρώτη κατηγορία. Έφυγε από την Περούτζια το 2000 και τελείωσε την καριέρα του με μια σεζόν στην AC Ανκόνα.

Μετά τη απόσυρσή του, ο Μέλι εντάχθηκε στο μη αγωνιστικό επιτελείο της πρώην ομάδας του Πάρμα, υπηρετώντας ως γενικός διευθυντής του συλλόγου.

Διεθνής καριέρα
---------------

Κατά τη διάρκεια της ακμής του στην Πάρμα, ο Μέλι βραβεύτηκε με δύο συμμετοχές για την εθνική Ιταλίας, οι οποίες ήρθαν στα προκριματικά του Παγκοσμίου Κυπέλλου του 1994 εναντίον της Μάλτας και της Εσθονίας.

Προηγουμένως, το 1992, εμφανίστηκε στους Θερινούς Ολυμπιακούς Αγώνες, σημειώνοντας γκολ σε δύο νίκες της Ιταλίας στη φάση των ομίλων, καθώς η Ιταλία τελικά αποκλείστηκε από την μετέπειτα πρωταθλήτρια Ισπανία,  ενώ, βοήθησε επίσης την Ιταλία Κ-21 να κερδίσει το Ευρωπαϊκό Πρωτάθλημα Κ-21.

Διακρίσεις
----------

### Συλλογικές

**Πάρμα** 

* Κύπελλο Κυπελλούχων Ευρώπης: 1992–93
* ΟΥΕΦΑ Σούπερ Καπ: 1993
* Κύπελλο Ιταλίας: 1991–92

**Μίλαν** 

* ΟΥΕΦΑ Σούπερ Καπ: 1994

### Διεθνείς

**Ιταλία Κ-21** 

* Ευρωπαϊκό Πρωτάθλημα Κ-21: 1992

Παραπομπές
----------

1. 1 2 3 4  «Buon compleanno a Sandro Melli». *FCParma.com* (Parma F.C.). 11 December 2012. Αρχειοθετήθηκε από το πρωτότυπο στις 17 November 2015.. Ανακτήθηκε στις 11 December 2012.
2. ↑  «Organigramma» [Organigram] (στα Italian). Parma FC. Αρχειοθετήθηκε από το πρωτότυπο στις 26 Νοεμβρίου 2010. Ανακτήθηκε στις 7 Φεβρουαρίου 2011. CS1 maint: Μη αναγνωρίσιμη γλώσσα (link) CS1 maint: Unfit url (link)
3. ↑  (Αγγλικά) Αλεσάντρο Μέλι – Επιδόσεις στις διοργανώσεις της FIFA

Εξωτερικοί σύνδεσμοι
--------------------

* Alessandro Melli at TuttoCalciatori.net (in Italian)
* National team data (in ιταλική) [*νεκρός σύνδεσμος*]
* Αλεσάντρο Μέλι στην ιστοσελίδα National-Football-Teams.com
* «Sicilian players in Italy's national team» (στα Ιταλικά). Αρχειοθετήθηκε από το πρωτότυπο στις 5 Οκτωβρίου 2008. Ανακτήθηκε στις 16 Φεβρουαρίου 2009.